**ส่วนที่ 4**

**ยุทธศาสตร์หรือแนวทางการพัฒนา**

จากที่องค์การบริหารส่วนตำบลทุ่งต่อ ได้รวบรวมข้อมูลจากส่วนที่ 1 บทนำ ส่วนที่ 2 สภาพทั่วไปและข้อมูลพื้นฐานขององค์การบริหารส่วนตำบล และประเมินผลการพัฒนาท้องถิ่นในปีที่ผ่านมาในส่วนที่ 3 ทั้งในเชิงคุณภาพและเชิงปริมาณ โดยนำมาวิเคราะห์แนวทางปฏิบัติและพัฒนาองค์การบริหารส่วนตำบลทุ่งต่อ สามารถสรุปยุทธศาสตร์การพัฒนาและแนวทางการพัฒนา ตามแผนยุทธศาสตร์การพัฒนาองค์การบริหารส่วนตำบลทุ่งต่อ (พ.ศ. 2557-2561) ได้ดังนี้

**4.1 วิสัยทัศน์การพัฒนาองค์การบริหารส่วนตำบลทุ่งต่อ**

“การศึกษาต้องเป็นหนึ่ง ให้ทั่วถึงมีมาตรฐานด้านสาธารณูปโภค บริการเต็มหัวใจ ให้สดใสด้านคุณภาพชีวิตและสิ่งแวดล้อม”

**4.2. พันธกิจการพัฒนาท้องถิ่น**

พันธกิจที่ 1 ส่งเสริมการศึกษา ศาสนา และวัฒนธรรม

พันธกิจที่ 2 พัฒนาและปรับปรุงระบบโครงสร้างพื้นฐานให้ได้มาตรฐาน

พันธกิจที่ 3 ส่งเสริมและปรับปรุงระบบโครงสร้างพื้นฐานให้ได้มาตรฐาน

พันธกิจที่ 4 ส่งเสริมและสนับสนุนการพัฒนาสตรี เด็ก เยาวชน ผู้สูงอายุ และผู้ด้อยโอกาส

ให้มีคุณภาพชีวิตที่ดี

พันธกิจที่ 5 ปรับปรุงและพัฒนาภูมิทัศน์สภาพแวดล้อมควบคู่กับการส่งเสริมการท่องเที่ยว

พันธกิจที่ 6 ปรับปรุงและพัฒนาประสิทธิภาพการเมืองและการบริหาร ตลอดจนส่งเสริมการมี

ส่วนร่วมของประชาชน

**4.3 เป้าหมายหรือเป้าประสงค์ที่ต้องการพัฒนา**

1) เด็ก เยาวชน และประชาชนมีการศึกษาเรียนรู้ดี มีคุณภาพ และนำพาวัฒนธรรมที่ดีงามเข้าสู่ประชาคมอาเซียน

2) ระบบสาธารณูปโภค-สาธารณูปการได้มาตรฐาน พัฒนาโครงสร้างพื้นฐานสู่ฐานเศรษฐกิจการเกษตร และการท่องเที่ยวของตำบล

3) ประชาชนอยู่ดีมีความสุข มีรายได้และหลักประกันที่มั่นคง สามารถสร้างมูลค่าเพิ่มทางเศรษฐกิจของตำบลเพื่อพัฒนาประเทศให้มั่งคั่งได้

4) ประชาชนมีคุณภาพชีวิตที่ดี มีความเข็มแข็ง ได้รับบริการและสิ่งอำนวยความสะดวกจากรัฐอย่างทั่วถึงและเป็นธรรม

5) ตำบลทุ่งต่อมีทรัพยากรธรรมชาติที่อุดมสมบูรณ์และสิ่งแวดล้อมที่ดี

6) การพัฒนาการเมืองการบริหารสามารถขับเคลื่อนยุทธศาสตร์การพัฒนาของท้องถิ่นให้มีประสิทธิภาพและบริการประชาชนตามหลักการบริหารจัดการบ้านเมืองที่ดี

**4.4 ยุทธศาสตร์การพัฒนาและแนวทางการพัฒนาองค์การบริหารส่วนตำบลทุ่งต่อ**

**ประกอบด้วย 6 ยุทธศาสตร์ 16 แนวทางการพัฒนา ดังนี้**

1) ยุทธศาสตร์การพัฒนาด้านการศึกษา ศาสนา และวัฒนธรรม

1.1 ส่งเสริมสนับสนุนการศึกษาทุกระดับ ทั้งในระบบและนอกระบบโรงเรียนและ

การศึกษาแบบอัธยาศัย

1.2 ส่งเสริมสนับสนุนศาสนา ศิลปวัฒนธรรม จารีตประเพณีและภูมิปัญญาท้องถิ่น

2) ยุทธศาสตร์การพัฒนาด้านโครงสร้างพื้นฐาน

2.1 ก่อสร้าง ปรับปรุง บุกเบิก บำรุง รักษา ถนน ระบบระบายน้ำ ทางเท้า ผนังกั้นดิน

และ สะพาน

2.2 พัฒนาระบบไฟฟ้าและแสงสว่างในที่สาธารณะ ถนน ตรอก ซอยอย่างทั่วถึง

2.3 พัฒนาระบบประปาและแหล่งน้ำสำหรับอุปโภคบริโภคทุกครัวเรือน

2.4 พัฒนาระบบการวางผังเมือง

3) ยุทธศาสตร์การพัฒนาประชาชนอยู่ดีมีสุข(เศรษฐกิจ)

3.1 พัฒนาส่งเสริมอาชีพให้แก่ประชาชน

3.2 พัฒนาความรู้ความสามารถของทรัพยากรบุคคลในชุมชน

4) ยุทธศาสตร์การพัฒนาด้านคุณภาพชีวิตและสังคม

4.1 ส่งเสริมการกีฬาและนันทนาการ และจัดสวัสดิการให้แก่ประชาชน

4.2 ส่งเสริมบทบาทของชุมชนในการพัฒนาด้านสาธารณสุข

4.3 ส่งเสริมสนับสนุนการป้องกันและแก้ไขปัญหายาเสพติด

4.4 ส่งเสริมและพัฒนาระบบป้องกันและบรรเทาสาธารณภัย

5) ยุทธศาสตร์การพัฒนาด้านทรัพยากรธรรมชาติและสิ่งแวดล้อม

5.1 ปรับปรุงภูมิทัศน์ภายในเขตองค์การบริหารส่วนตำบลทุ่งต่อให้น่าอยู่

5.2 ดูแลรักษาความสะอาดและความเป็นระเบียบเรียบร้อยภายในเขตองค์การบริหาร

ส่วนตำบลทุ่งต่อ

6) ยุทธศาสตร์การพัฒนาด้านการเมืองการบริหาร

6.1 ปรับปรุงสถานที่ปฏิบัติงานและประสิทธิภาพการปฏิบัติงานให้พร้อมต่อการปฏิบัติ

ภารกิจของบุคลากร

6.2 พัฒนาบุคลากรทั้งด้านการปฏิบัติงาน ด้านคุณธรรมและจริยธรรม

6.3 พัฒนาแนวทางการบริหารงานยึดหลักการจัดการบ้านเมืองที่ดี

6.4 พัฒนาระบบการให้บริการประชาชนด้วยความรวดเร็ว ถูกต้องและเป็นธรรม

**4.**5 **แผนพัฒนาจังหวัดตรัง (พ.ศ. 2557-2560)**

3.1 วิสัยทัศน์จังหวัดตรัง

“ตรังเมืองแห่งความสุข”

3.2 เป้าประสงค์รวม

3.2.1 เมืองเกษตรยั่งยืน และแหล่งท่องเที่ยวเชิงอนุรักษ์แห่งอันดามัน

3.2.2 เป็นสังคมดีและมีการศึกษาเรียนรู้อย่างมีคุณภาพ

3.2.3 ฐานทรัพยากรธรรมชาติที่สมบูรณ์และสิ่งแวดล้อมที่ดี

3.2.4 ประชาชนมีขีดความสามารถ พร้อมก้าวสู่ประชาคมอาเซียน

3.3 พันธกิจของจังหวัดตรัง

3.3.1 มุ่งสร้างศักยภาพทางเศรษฐกิจ (ด้านเกษตรกรรม อุตสาหกรรม และการ

ท่องเที่ยว) ให้มีความมั่งคั่ง

3.3.2 พัฒนาสังคม การศึกษา และคุณภาพชีวิตของประชาชน

3.3.3 บริหารจัดการทรัพยากรธรรมชาติให้ยั่งยืนและสร้างสิ่งแวดล้อมที่ดี

3.3.4 บริหารจัดการภาครัฐตามหลักการบริหารกิจการบ้านเมืองที่ดี

3.4 ประเด็นยุทธศาสตร์การพัฒนาจังหวัด (ตามลำดับความสำคัญ)

3.4.1 การสร้างฐานเศรษฐกิจของจังหวัด (ด้านเกษตรกรรม อุตสาหกรรม และการ

ท่องเที่ยว) ที่มั่งคั่งและมีเสถียรภาพ

3.4.2 การเสริมสร้างความมั่นคงทางสังคม พัฒนาคุณภาพชีวิตและการศึกษาเรียนรู้

อย่างมีคุณภาพ

3.4.3 การบริหารจัดการฐานทรัพยากรให้ยั่งยืนและสร้างสิ่งแวดล้อมที่ดี

3.4.4 การเสริมสร้างความเป็นเลิศในการบริหารจัดการ

**4.6 แผนยุทธศาสตร์พัฒนาอำเภอห้วยยอด (พ.ศ. 2557-2560)**

1. วิสัยทัศน์อำเภอห้วยยอด

“ห้วยยอดน่าอยู่ มุ่งสู่การพัฒนา การศึกษาตลอดชีวิต เศรษฐกิจพอเพียง”

2. พันธกิจของอำเภอห้วยยอด

2.1 นำภารกิจและนโยบายของรัฐบาล กระทรวง ทบวง และจังหวัดมาปฏิบัติให้

เกิดผลสัมฤทธิ์

2.2 พัฒนาระบบการใช้ที่ดินอย่างมีประสิทธิภาพและยั่งยืน

2.3 เสริมสร้างการพัฒนาเกษตรกร สถาบันการเกษตร วิสาหกิจชุมชนและกลุ่ม

อาชีพให้เข้มแข็ง

2.4 จัดทำแผนพัฒนา ปรับปรุงแหล่งนำและแหล่งท่องเที่ยวในพื้นที่

2.5 ส่งเสริมการอนุรักษ์ทรัพยากรธรรมชาติในพื้นที่

2.6 ส่งเสริมการเรียนรู้ในชุมชนอย่างต่อเนื่อง

3. ประเด็นยุทธศาสตร์การพัฒนาอำเภอห้วยยอด

3.1 การพัฒนาผลผลิตด้านการเกษตร ผลิตภัณฑ์สินค้าชุมชน และส่งเสริมการ

ท่องเที่ยว

3.2 การพัฒนาสังคมให้มีคุณภาพ และบูรณาการงานทุกภาคส่วนในพื้นที่

3.3 การอนุรักษ์ทรัพยากรธรรมชาติและสิ่งแวดล้อมอย่างยั่งยืน

3.4 การสร้างความเป็นเลิศในการบริหารจัดการ

**4.7 กรอบยุทธศาสตร์การพัฒนาขององค์กรปกครองส่วนท้องถิ่นในเขตจังหวัดตรัง**

**(พ.ศ. 2556-2558)**

1. วิสัยทัศน์

“เป็นองค์กรหลักในการพัฒนาท้องถิ่น

มุ่งเน้นการมีส่วนร่วมเชิงคุณภาพ

สืบสานภูมิปัญญา

สู่การพัฒนาสังคมเป็นสุขอย่างยั่งยืน”

2. กรอบยุทธศาสตร์การพัฒนาจัดอันดับความสำคัญตามยุทธศาสตร์ ดังนี้

2.1 ยุทธศาสตร์การพัฒนาด้านโครงสร้างพื้นฐานควบคู่การท่องเที่ยวเชิงอนุรักษ์

2.2 ยุทธศาสตร์การพัฒนาด้านคุณภาพชีวิตและส่งเสริมการศึกษาเรียนรู้แบบองค์รวม

2.3 ยุทธศาสตร์การพัฒนาและส่งเสริมการมีส่วนร่วมของประชาชน

2.4 ยุทธศาสตร์การพัฒนาด้านการอนุรักษ์พลังงานและการจัดการ

ทรัพยากรธรรมชาติและสิ่งแวดล้อมอย่างยั่งยืน

2.5 ยุทธศาสตร์การพัฒนาด้านการอนุรักษ์และส่งเสริมประเพณี วัฒนธรรม และภูมิ

ปัญญาท้องถิ่น

2.6 ยุทธศาสตร์การพัฒนาด้านการอยู่ดีมีสุขของท้องถิ่น

**4.8 นโยบายนายกองค์การบริหารส่วนตำบลทุ่งต่อ**

1. นโยบายด้านการศึกษา ศาสนาและวัฒนธรรม

1.1 ส่งเสริมสนับสนุนขนบธรรมเนียมประเพณีท้องถิ่น

1.2 สนับสนุนอาหารกลางวัน อาหารเสริม (นม) ให้กับนักเรียนทุกๆคน

1.3 สนับสนุนอุปกรณ์การเรียนการสอน และสื่อต่าง ๆ ให้เพียงพอและต่อเนื่องตามความต้องการของสถานศึกษา

1.4 ปรับปรุงพัฒนาศูนย์เด็กเล็กให้ได้มาตรฐาน

1.5 สนับสนุนและร่วมมือกับประชาชนในการทะนุบำรุงพระพุทธศาสนา

2. นโยบายด้านคุณภาพชีวิตและสังคม

2.1 ส่งเสริมและสนับสนุนกิจกรรมต่าง ๆ ของกลุ่มสตรี อสม. กลุ่มแม่บ้านและกลุ่มอาชีพต่าง ๆ โดยการสนับสนุนงบประมาณ และทางด้านวิชาการ

2.2 จัดให้มีเบี้ยเลี้ยงยังชีพให้กับผู้สูงอายุ ผู้พิการและผู้ป่วยโรคเอดส์ ให้กับทุกคนภายใต้ระเบียบที่เกี่ยวข้อง

2.3 ส่งเสริมและสนับสนุนรวมทั้งดูแลผู้สูงอายุในกิจกรรมต่าง ๆ

2.4 จัดกิจกรรมเกี่ยวกับการพัฒนาเด็กในวันสำคัญต่าง ๆ

2.5 สนับสนุนงานสาธารณสุขมูลฐาน

2.6 ก่อสร้างสวนสาธารณะขนาดต่าง ๆ เพื่อเป็นที่พักผ่อนหย่อนใจ

2.7 สนับสนุนและดำเนินการป้องกันและควบคุมโรคติดต่อ

2.8 สนับสนุนกิจกรรมการป้องกันและแก้ไขปัญหายาเสพติด

2.9 สนับสนุนและดำเนินการแก้ไขปัญหาความยากจน

2.10 ส่งเสริมสุขภาพอนามัยของประชาชน

2.11 ดูแลรักษาความปลอดภัยในชีวิตและทรัพย์สินของประชาชน

2.12 ส่งเสริมและสนับสนุนการกีฬา ให้กับเยาวชนและประชาชน โดยการสร้าง

ลานกีฬาและสนับสนุนอุปกรณ์กีฬาอย่างเพียงพอต่อความต้องการ

3. นโยบายด้านโครงสร้างพื้นฐาน

3.1 ด้านคมนาคม จะก่อสร้าง/ปรับปรุงถนน ให้ได้มาตรฐาน เป็นถนนคอนกรีตเสริมเหล็ก หรือถนนลาดยาง ในถนนสายหลักของตำบล พร้อมกับปรับปรุงถนนสายรองให้เกิดความสะดวกสบายในการสัญจร และบุกเบิกถนนสายใหม่เพิ่มขึ้น ซ่อมแซมถนนที่ชำรุดทุกสายให้มีสภาพที่ดีขึ้น ก่อสร้างสะพานทางเท้าและท่อระบายน้ำ

3.2 ด้านสาธารณูปโภค จัดให้มีเสาไฟฟ้าสาธารณะของชุมชนอย่างทั่วถึง และปรับปรุงซ่อมแซมไฟฟ้าสาธารณะที่มีอยู่เดิมให้ใช้งานได้ ก่อสร้างและปรับปรุงต่อเติมขยายเขตระบบประปา

3.3 ด้านแหล่งน้ำ ขุดลอกน้ำที่มีอยู่เดิมให้มีน้ำไว้ใช้ได้ตลอดทั้งปี เพื่อการประปาและเพื่อการเกษตร รวมทั้งปรับปรุงพัฒนาสระน้ำสาธารณะ และจัดระบบระบายน้ำ จะก่อสร้างแหล่งน้ำเพิ่มเติม

4. นโยบายด้านเศรษฐกิจและการท่องเที่ยว

4.1 จะดำเนินการสนับสนุนส่งเสริมกลุ่มอาชีพต่าง ๆ

4.2 ส่งเสริมเทคโนโลยีและการเรียนรู้ทางด้านการเกษตร

4.3 ส่งเสริมสนับสนุนการดำเนินการผลิตภัณฑ์ สินค้าหนึ่งตำบล หนึ่งผลิตภัณฑ์

4.4 ก่อสร้าง ปรับปรุงพัฒนาแหล่งน้ำเพื่อการเกษตร

4.5 พัฒนาและจัดการแหล่งท่องเที่ยวให้ดีขึ้น

5. นโยบายด้านสิ่งแวดล้อมและจัดการทรัพยากรธรรมชาติ

5.1 สร้างจิตสำนึกและความตระหนึกในการจัดการทรัพยากรธรรมชาติและ

สิ่งแวดล้อม

5.2 ดำเนินการสนับสนุนการปลูกต้นไม้ บำรุงรักษาพันธ์ไม้

5.3 ดูแลและรักษาต้นไม้ ป่าไม้ ให้เกิดความสมบูรณ์สมดุลตามธรรมชาติ

5.4 จัดระบบการกำจัดขยะและรักษาความสะอาด โดยครอบครัวชุมชนมีส่วนร่วม

6. นโยบายด้านการพัฒนาการเมืองและการบริหาร

6.1 เพิ่มประสิทธิภาพในการจัดเก็บรายได้

6.2 จัดสรรงบประมาณโดยความเป็นธรรมและสามารถแก้ไขปัญหาของประชาชน

ได้อย่างรวดเร็ว โปร่งใส ตรวจสอบได้

6.3 พัฒนาบุคลากรของหน่วยงานให้มีประสิทธิภาพในการปฏิบัติงาน

6.4 ประสานขอสนับสนุนงบประมาณจากหน่วยงานอื่น ๆ เพื่อช่วยในการพัฒนา

6.5 สร้างการมีส่วนร่วมของประชาชน ในการบริหารจัดการ